ໂທລະເລກ ສຫລ ວ່າ ຣາຊິນີໄທມີສ່ວນນໍາການ ໂຄ່ນລົ້ມທັກສິນ
ໂທລະເລກການທູດ ສຫລ ວ່າ ພະຣາຊີນີສີຣິກິດ ມີສ່ວນພົວພັນ ໂດຍທາງອ້ອມ ກັບການກໍ່ລັດຖະປະຫານ ໂຄ່ນລົ້ມທ່ານທັກສິນ.
ໂທລະເລກທາງການທູດສະບັບນຶ່ງຂອງສະຫະລັດທີ່ Wikileaks ນໍາມາເຜີຍແຜ່ນັ້ນ ໃຫ້ ເຫັນວ່າພະຣາຊີນີສິຣິກິດ ແຫ່ງປະເທດໄທ ໄດ້ມີການພົວພັນກັບການກໍ່ລັດຖະປະຫານທີ່ ໂຄ່ນລົ້ມອະດີດນາຍົກລັດຖະມົນຕີທັກສິນ ຊິນນະວັດ ໃນປີ 2006 ໃນໂທລະເລກສະບັບເດືອນຕຸລາປີ 2008 ນັ້ນ ເອກອັກຄະລັດຖະທູດສະຫະລັດປະຈຳປະ ເທດໄທ ທ່ານ Eric John ກ່າວວ່າ ຜູ້ທີ່ຮັບຕຳແໜ່ງເປັນນາຍົກລັດຖະມົນຕີ ແທນທ່ານ ທັກສິນໄດ້ບອກທ່ານວ່າ ລາວເຊື່ອວ່າພະຣາຊີນີຂອງໄທເປັນຜູ້ຮັບຜິດຊອບໂດຍທາງອ້ອມ ໃນການກໍ່ລັດຖະປະຫານ ນອກນັ້ນ ຍັງມີການອ້າງຄຳເວົ້າ ຂອງທ່ານສະມັກ ສຸນທໍຣະເວດ ທີ່ກ່າວວ່າ ໄດ້ມີຄວາມ ເຫັນຂັດແຍ້ງກັນເກີດຂຶ້ນລະຫວ່າງພະຣາຊີນີແລະພະສາມີຄືກະສັດພູມີພົນ ອະດຸນຍະເດດ ກະສັດພູມີພົນ ທີ່ໄດ້ຊົງເຂົ້າຮັບການຮັກສາພະອົງ ທີ່ໂຮງໝໍມາໄດ້ນຶ່ງປີກວ່າໆແລ້ວນັ້ນ ເປັນກະສັດທີ່ຄອງບັນລັງດົນທີ່ສຸດໃນໂລກ ພະອົງຊົງເປັນທີ່ເຄົາລົບຮັກ ຂອງປະຊາຊົນ ຊາວໄທ ການໝິ່ນປະໝາດຕໍ່ສະຖາບັນກະສັດໃນປະເທດດັ່ງກ່າວ ແມ່ນມີໂທດໜັກເຖິງ ຈຳຄຸກດົນຮອດ 15 ປີ